Meddelelse om ændring af meddelelsen om indledning af en antidumpingprocedure vedrørende importen af fladvalsede aluminiumsprodukter med oprindelse i Folkerepublikken Kina

(2021/C 36/10)

Den 14. august 2020 offentliggjorde Kommissionen en meddelelse om indledning af en antidumpingundersøgelse vedrørende importen af visse former for fladvalsede aluminiumsprodukter med oprindelse i Folkerepublikken Kina (1) (»meddelelsen af 14. august 2020«). Efterfølgende gjorde interesserede parter Kommissionen opmærksom på, at en bestemt varekategori, der skal tariferes under KN-kode 7606 11 10 og 7606 12 20, aldrig var bestemt til at indgå i varedefinitionen.

For at undgå forvirring bør varedefinitionen præciseres for at udelukke varer, der anvendes som karrosseripaneler i bilindustrien.

Som følge heraf ændrer Kommissionen hermed meddelelsen af 14. august 2020 for at afspejle den faktiske varedefinition i den nuværende undersøgelse. Yderligere oplysninger findes i en meddelelse til det dossier, der stilles til rådighed for interesserede parter.

1. Den undersøgte vare

Definitionen af den undersøgte vare i afsnit 2 i meddelelsen af 14. august 2020, som anførte følgende:

»Den vare, der er genstand for denne undersøgelse, er aluminiumsprodukter, fladvalsede, også legerede, også yderligere bearbejdede end fladvalsede,

— i oprullet stand eller i båndruller, i afkortede plader eller i form af cirkler, af tykkelse på 0,2 mm eller mere, men under 6 mm,

— i plader af tykkelse på over 6 mm,

— i oprullet stand eller i båndruller, af tykkelse på mindst 0,03 mm, men ikke over 0,2 mm

(»den undersøgte vare«).

Følgende varer er udelukkede:

— Aluminiumsmateriale til drikkedåser, materiale til dåseender og materiale til dåseringe, i øjeblikket henhørende under KN-kode 7606 12 11 og 7606 12 19.

— Aluminiumsprodukter, fladvalsede, også legerede, også yderligere bearbejdede end fladvalsede, af tykkelse på mindst 0,2 mm, men under 6 mm, til karrosseripaneler i bilindustrien, i øjeblikket henhørende under KN-kode ex 7606 12 92, ex 7606 12 93, ex 7606 12 99 og ex 7606 92 00.

— Aluminiumsprodukter, fladvalsede, også legerede, også yderligere bearbejdede end fladvalsede, af tykkelse på mindst 0,8 mm, til brug ved fremstilling af dele til luftfartøjer, i øjeblikket henhørende under KN-kode ex 7606 12 92, ex 7606 12 93, ex 7606 12 99 og ex 7606 92 00.«

I forbindelse med undersøgelsen er Kommissionen blevet opmærksom på, at nogle erhvervsdrivende kan have misfortolket ordlyden i beskrivelsen af den vare, der er genstand for undersøgelsen.

læses således:

»Den vare, der er genstand for denne undersøgelse, er aluminiumsprodukter, fladvalsede, også legerede, også yderligere bearbejdede end fladvalsede, uden underlag, uden indre lag af andet materiale,

— i oprullet stand eller i båndruller, i afkortede plader eller i form af cirkler, af tykkelse på 0,2 mm eller mere, men under 6 mm

— i plader af tykkelse på over 6 mm

— i oprullet stand eller i båndruller, af tykkelse på mindst 0,03 mm, men ikke over 0,2 mm

(»den undersøgte vare«).

Følgende varer er udelukkede:

— Aluminiumsmateriale til drikkedåser, materiale til dåseender og materiale til dåseringe.

— Aluminiumsprodukter, fladvalsede, også legerede, også yderligere bearbejdede end fladvalsede, af tykkelse på mindst 0,2 mm, men under 6 mm, til karrosseripaneler i bilindustrien.

— Aluminiumsprodukter, fladvalsede, også legerede, også yderligere bearbejdede end fladvalsede, af tykkelse på mindst 0,8 mm, til brug ved fremstilling af dele til luftfartøjer.«

2. Præcisering vedrørende KN-koder

Henvisningen til KN-koderne og Taric-koderne, som kun blev angivet til orientering i punkt 3, første afsnit, i meddelelsen af 14. august 2020, og som anførte følgende:

»Den vare, der angiveligt importeres til dumpingpriser, er den undersøgte vare med oprindelse i Folkerepublikken Kina (»Kina« eller »det pågældende land«), som for øjeblikket tariferes under KN-kode 7606 11 10, 7606 11 91, 7606 11 93, 7606 11 99, 7606 12 20, ex 7606 12 92 (Taric-kode 7606129295), ex 7606 12 93 (Taric-kode 7606129386), ex 7606 12 99 (Taric-kode 7606129925 og 7606129986), 7606 91 00, ex 7606 92 00 (Taric-kode 7606920086) og ex 7607 11 90 (Taric- kode 7607119044, 7607119048, 7607119051, 7607119053, 7607119060, 7607119071, 7607119073, 7607119075, 7607119077, 7607119091 og 7607119093). Disse KN- og Taric-koder angives kun til orientering.«

læses således:

»Den vare, der angiveligt importeres til dumpingpriser, er den undersøgte vare med oprindelse i Folkerepublikken Kina (»Kina« eller »det pågældende land«), som for øjeblikket tariferes under KN-kode ex 7606 11 10 (Taric-kode 7606111025, 7606111086), ex 7606 11 91 (Taric-kode 7606119125, 7606119186), ex 7606 11 93 (Taric-kode 7606119325, 7606119386), ex 7606 11 99 (Taric-kode 7606119925, 7606119986), ex 7606 12 20 (Taric-kode 7606122025, 7606122086), ex 7606 12 92 (Taric-kode 7606129225, 7606129295), ex 7606 12 93 (Taric-kode 7606129386), ex 7606 12 99 (Taric-kode 7606129925 og 7606129986), ex 7606 91 00 (Taric-kode 7606910025, 7606910086), ex 7606 92 00 (Taric-kode 7606920025, 7606920086), ex 7607 11 90 (Taric-kode 7607119044, 7607119048, 7607119051, 7607119053, 7607119065, 7607119071, 7607119073, 7607119075, 7607119077, 7607119091, 7607119093) og ex 7607 19 90 (Taric-kode 7607199075, 7607199086). Disse KN- og Taric-koder angives kun til orientering.«

(1) EUT C 268 af 14.8.2020, s. 5.